CELEX: C2005/205/17
Language: da
Date: 2005-08-20 00:00:00
Title: Sag C-248/05: Sag anlagt den 14. juni 2005 af Kommissionen for De Europæiske Fællesskaber mod Irland

20.8.2005   
            
            
               DA
            
            
               Den Europæiske Unions Tidende
            
            
               C 205/9
            
         Sag anlagt den 14. juni 2005 af Kommissionen for De Europæiske Fællesskaber mod Irland
   (Sag C-248/05)
   (2005/C 205/17)
   Processprog: engelsk
   Ved De Europæiske Fællesskabers Domstol er der den 14. juni 2005 anlagt sag mod Irland af Kommissionen for De Europæiske Fællesskaber ved S.P. Quintillán og D. Recchia, som befuldmægtigede, bistået af advokat F. Louis, Bruxelles, og solicitor C. O'Daly, Law Society of Ireland, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Irland har undladt at efterkomme Rådets direktiv 80/68/EØF (1) om beskyttelse af grundvandet mod forurening forårsaget af visse farlige stoffer og har tilsidesat sine forpligtelser i henhold til EF-traktaten, idet det vedrørende lossepladsen i Ballymurtagh (grevskabet Wicklow) ikke har truffet alle de foranstaltninger, der er nødvendige for at efterkomme dette direktivs artikel 4, 5, 7, 9 og 10.
            
         
               2.
            
            
               Det fastslås, at Irland har undladt at efterkomme Rådets direktiv 80/68/EØF og har tilsidesat sine forpligtelser i henhold til EF-traktaten, idet det ikke har truffet alle de foranstaltninger, der er nødvendige for at efterkomme dette direktivs artikel 5, 7, 8, 10, 12 og 13, med hensyn til indirekte udledninger fra septiktanke.
            
         
               3.
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen er som følge af en række klager, der er indgivet til den, blevet opmærksom på omfattende tilsidesættelser af Rådets direktiv 80/68/EØF i Irland.
   For det første har Irland siden 1989 tilladt, at en kommunal losseplads blev drevet i Ballymurtagh i grevskabet Wicklow, uden at der var blevet givet formel tilladelse hertil, som påkrævet i henhold til artikel 4, stk. 2, i direktiv 80/68. Som følge af, at artikel 4, stk. 2, ikke er blevet efterkommet, er der ligeledes sket tilsidesættelse af samme direktivs artikel 9. Hertil kommer, at den affaldstilladelse, som lossepladsen er omfattet af, og som først blev tildelt af Irlands miljøbeskyttelsesagentur i 2001, er i strid med artikel 4, 5, 7 og 10, i direktiv 80/68/EØF.
   For det andet har Kommissionen afsløret forhold, der godtgør, at Irland har undladt at efterkomme direktiv 80/68/EØF i forbindelse med indirekte udledninger i grundvandet fra septiktanke. I denne henseende har Kommissionen undersøgt forholdene vedrørende et hotelområde i Creacon Lodge i grevskabet Wexford, Irlands mangeårige fortolkning af artikel 5, stk. 1, i direktiv 80/68/EØF og yderligere tilsidesættelser af samme direktiv over hele landet. Rapporter om eutrofiering af Killarney-søerne i grevskabet Kerry, officielle irske vandforureningsrapporter og tilsidesættelser af direktiv 80/778/EØF (2) om kvaliteten af drikkevand viser, at Irland har undladt at efterkomme de relevante bestemmelser i direktiv 80/68/EØF.
   Kommissionen er derfor af den opfattelse, at Irland har tilsidesat sine forpligtelser i henhold til artikel 4, 5, 7, 8, 9, 10, 12 og 13, i Rådets direktiv 80/68/EØF om beskyttelse af grundvandet mod forurening forårsaget af visse farlige stoffer.
   
      (1)  Rådets direktiv 80/68/EØF af 17.12.1979 om beskyttelse af grundvandet mod forurening forårsaget af visse farlige stoffer, EFT L 20 af 26.1.1980, s. 43.
   
      (2)  Rådets direktiv 80/778/EØF af 15.7.1980 om kvaliteten af drikkevand, EFT L 229 af 30.8.1980, s. 11.